แต่งตัวดีมีสไตล์ เลือกชุดคลุมท้อง ต้องระบายอากาศดี
ตอนท้องควรรู้สึกสบายตัวสบายใจที่สุด หรือในกรณีนี้คือเสื้อผ้าต้องสวมใส่สบาย แต่ก็อย่าทิ้งความเป็นตัวเอง โดยเสริมชุดคุณแม่เข้าไปในลุคปกติสไตล์คุณ อย่าเปลี่ยนตัวเอง อย่าใส่แต่ชุดดำพรางหุ่น นี่เป็นช่วงเวลาแห่งความสุข ลองใส่สีสันสดใสขับผิวผ่องสไตล์คุณแม่ดู พอกันทีกับชุดคลุมท้องป้าๆ มีแต่ลายจุดและอื่นๆ ที่เน้นพรางหุ่นและพุง ถ้าปกติเป็นสาวชิคๆ คูลๆ ใส่แต่สีพื้น ก็ขอให้ทำต่อไป แต่ถ้าเป็นสาวสดใส รักลายดอกเป็นชีวิตจิตใจ ก็ลองหาชุดทูนิคลายโดนๆ มาใส่คู่กับเลกกิ้งดู เพราะช่วยเน้นสัดส่วน จะท้องหรือไม่ท้องก็ใส่ได้ ถือเป็นไอเท็มเด็ดของคุณแม่ลุคหญิงๆ ชิคๆ ลองเลือกเสื้อแบบ wrap ที่สีโดดๆ ลายโดนๆ ดูก็สดใสร่าเริงดี ถึงท้องก็กระชับสัดส่วนให้สวยได้ เพราะเดรสแบบ empire waist จะกระชับท่อนบน เน้นร่องอกนิดๆ ที่สำคัญคือชุดแบบนี้ถึงคลอดแล้วก็ใส่ยาวไปได้เลย คุณแม่หุ่นนาฬิกาทรายก็ต้องโชว์กันหน่อย แต่ชุดกระชับสะโพกแนวนี้ เลือกที่สีเข้มๆ หน่อยจะดีกว่า ลองใส่เดรสผ้าคอตตอนสีดำเน้นทรวดทรงดู แล้วแต่งเติมด้วยเครื่องประดับเรียบๆ 2 - 3 อย่าง ช่วงมีน้องหลายคนจะอึ๋มขึ้นอย่างเห็นได้ชัด ยังไงลองเน้นสัดส่วน ใส่เสื้อที่คอเว้าต่ำนิดๆ หรือสเวตเตอร์คอวี เสื้อเชิ้ตคอวีก็โชว์ทรวดทรงได้ดี แม่ๆ ใส่แล้วน่ามองเข้าไปอีก แต่ก็แล้วแต่สไตล์ของคุณ ถ้าชอบแบบเรียบๆ ก็อย่าเปลี่ยนตัวเอง สร้อยคอหรือสร้อยคอมือเส้นหนาๆ หรือกระเป๋าใบใหญ่ (ข้างนอกสวยชิค ข้างในใส่แต่ผ้าอ้อมทั้งนั้น) ก็ช่วยเสริมลุคให้คุณได้ แถมคลอดแล้วยังใช้ต่อได้อีก นี่ยังไม่นับผ้าพันคอหรือผ้าคลุมไหล่บางๆ คูลๆ นี่คุณแม่จะเป๊ะเว่อร์ไปไหนเนี่ย! หรือก็คือกางเกงยีนส์ที่เอวเป็นแถบยางยืด ขยายได้ตามใจ อีกทีก็คือใส่เลกกิ้งไปเลย กางเกงยีนส์ขาบานก็ใส่แล้วเน้นสัดส่วนแถมมีสไตล์ เดี๋ยวนี้มีกระทั่งสกินนี่ยีนส์สำหรับคุณแม่ ที่ทั้งยืดได้เยอะและใส่สบาย ถ้าช่วงหน้าร้อน หรือพิจารณาตามสภาพอากาศ จะเลือกใส่ cargo pants ก็ดี หรือก็คือกางเกงทรงตรง หลวม มีกระเป๋าติด เสื้อผ้าสำหรับคนท้องมักออกแบบมาให้เน้นรับกับสรีระแต่ก็ใส่แล้วสบาย อย่าไปใส่เสื้อหลวมโคร่ง ผ้าหนาๆ เลือกผ้าพริ้วๆ ที่กระชับสัดส่วนหน่อยดีกว่า ลองเลือกเสื้อที่กระชับตรงอกหรือเป็นทรง empire cut (รัดใต้อกแล้วบานออก) จะทำให้ดูไม่อ้วนตัน เดรสก็เหมือนกับเสื้อ ถ้ากระชับตรงอกหรือเป็นทรง empire cut จะทำให้หุ่นคุณแม่ดูมีทรวดทรงขึ้นกว่าเยอะ ไม่ต้องเปลี่ยนสไตล์ตัวเองแค่เพราะมีน้อง อย่างถ้าปกติคุณชอบใส่เสื้อลายฮิปๆ สีสดๆ ทำไมพอท้องแล้วต้องเปลี่ยนล่ะ! ท้องแล้วเท้าจะบวม ควรหาซื้อรองเท้าใหม่ที่ใส่สบาย กระชับรับเท้า แต่พอคลอดเท้าก็จะหดกลับขนาดเดิม เพราะงั้นไม่ต้องเลือกที่แพงหูฉี่ เพราะใส่แค่ไม่กี่เดือนเอง ที่น่าใส่คือรองเท้าแฟลต (ส้นเตี้ย) กับรองเท้าแตะสาน พวกนี้เป็นรองเท้ายอดนิยมของสาวเมืองร้อนอย่างบ้านเราอยู่แล้ว ทั้งตามห้างตามเน็ตเลยมีแบบสวยๆ น่ารักๆ ให้เลือกเต็มไปหมด แต่จุดสำคัญคือต้องรับน้ำหนักได้ดี นุ่มสบายเท้า  รองเท้าแบบ slip-on สวมได้เลยไม่ต้องผูกเชือก ก็สะดวกดีตอนท้องแก่จนก้มลำบาก  เพิ่มพื้นรองเข้าไปเองได้ ถ้ารองเท้าไม่นิ่มพอเวลาใส่  อดใจอย่าเพิ่งใส่ส้นสูงตอนท้อง เพราะจะเจ็บเท้าน่าดู แถมโอกาสลื่นล้มมีสูงมาก ไม่ว่าจะเลือกใส่ชุดไหน ที่สำคัญคือเนื้อผ้าต้องระบายอากาศได้ดี จะได้ไม่ overheat หรือความร้อนสะสมในร่างกายมากเกินไป ทำให้ไม่เหงื่อชุ่ม และไม่เกิดผดร้อน (heat rash) ตามตัว เนื้อผ้าที่ระบายอากาศดีก็เช่น คอตตอน ลินิน และ wool อาจจะใส่กางเกงขาสั้นหรือขาสามส่วนสีสันสดใส เช่น ชมพู เขียว ฟ้า หรือสีกลางๆ เข้าคู่กับเสื้อเชิ้ตแขนสั้นแบบ empire waist ที่ลายแปลกๆ หน่อย แต่ทั้งกางเกงขาสั้นและขาสามส่วนควรจะใช้เนื้อผ้าและขอบเอวสำหรับคุณแม่โดยเฉพาะ คือกระชับแต่ยืดหยุ่นได้เยอะ  คนท้อง overheat ได้ง่าย เพราะเลือดเพิ่มสูงขึ้น โดยเฉพาะช่วงท้องแก้ จะรู้สึกตัวร้อนกว่าปกติ เพราะงั้นเสื้อผ้าต้องใส่แล้วเย็นสบาย ถ้าจะแต่งแบบมีเลเยอร์ก็พยายามเลือกคาร์ดิแกนหรือแจ็คเกตที่บางๆ หน่อย maxi dress ใส่แล้วได้ลุคหญิงๆ ใส่ไปไหนก็สบาย เพราะผ้าพริ้วๆ ทิ้งๆ ใส่แล้วดูดีมีสไตล์ แถมไม่ต้องกลัวร้อน ที่สำคัญคือ maxi dress มีลายและสีสันให้เลือกมากมาย จะใส่ไม่ซ้ำเลยก็ยังได้! เลือกสีพื้นๆ ที่มิกซ์แอนด์แมทช์ได้กับเสื้อหลายๆ ตัว แต่ก็ดูเป็นทางการพอจะใส่ไปทำงานคู่กับเบลเซอร์ได้ กระโปรงทรงสอบ (pencil skirt) ยาวระดับเข่าก็เป็นทางการมากๆ แต่ก็ใส่สบายพอกันถ้าทำจากผ้ายืด ถ้าใส่กระโปรงสั้นหน่อยจะเย็นสบายขึ้น
อย่าเปลี่ยนสไตล์ตัวเอง. เล่นกับสีและลายให้สนุกสดชื่น. ใส่เสื้อหรือเดรสแบบ wrap (พันทบกัน). ใส่เดรสแบบ empire waist. ใส่เดรสรัดรูป. อวดร่องอกนิดๆ. เสริมเติมแต่งด้วยเครื่องประดับ. หายีนส์คุณแม่ (maternity jeans) ติดตู้เสื้อผ้า 1 ตัวขึ้นไป. เลือกเสื้อคุณแม่ (maternity tops). เลือกเดรสคุณแม่ (maternity dress). ใส่รองเท้าส้นเตี้ยหรือรองเท้าสานสบายๆ. เลือกเนื้อผ้าที่ระบายอากาศได้ดี. เน้นใส่กางเกงขาสั้น กางเกงขาสามส่วน (capri pants) และเสื้อแขนสั้น. ใส่เดรสยาว (maxi dress). เลือกกระโปรงผ้ายืดที่กระชับสัดส่วน.
https://www.wikihow.com/Dress-Fashionably-When-You%27re-Pregnant https://www.wikihow.com/Dress-Fashionably-When-You%27re-Pregnant https://www.wikihow.com/Dress-Fashionably-When-You%27re-Pregnant
Dressing with Style Choosing Maternity Clothes Staying Cool